Намеснік начальніка ўпраўлення сельскай гаспадаркі і харчавання па жывёлагадоўлі Аляксандр Ільіч Лузай у выступленні на злёце нагадаў, што 30 гадоў таму перадавікамі ў вытворчасці малака з’яўляліся былыя калгасы “Шлях да камунізму”, “Відзіборскі”, Запаветы Леніна”, “40 гадоў Кастрычніка”, якія маглі пахваліцца трохтысячнымі надоямі. А цяпер у цэлым па раёне ад кожнай каровы за год надоена па 4680 кілаграмаў малака, а ў ААТ “Палеская ніва”, “Кароцічы” – больш за 6000 кілаграмаў. У сямі гаспадарках перавышаны пяцітысячны надой. Вера Мікалаеўна Калітвянская з ААТ “Палеская ніва” надаіла ў мінулым годзе ад кожнай каровы па 8623 кілаграмы малака, Марыя Уладзіміраўна Астапенка, таксама даярка з гэтай гаспадаркі, – па 8204 кілаграмы. Па 7902 кілаграмы склаў гадавы надой у разліку на карову ў Любові Міхайлаўны Разановіч з ААТ “Новая Прыпяць”. Больш за шэсць тысяч кілаграмаў малака на карову маюць на сваім рахунку Таццяна Іванаўна Карняйчук з ААТ “Палессе АВМ”, Кацярына Уладзіміраўна Халімончык з ААТ “Кароцічы”, Святлана Якаўлеўна Каляда з СВК “Фядорскі”.